CELEX: 32015R0754
Language: mt
Date: 2015-04-29 00:00:00
Title: Regolament (UE) 2015/754 tal-Parlament Ewropew u tal-Kunsill tad-29 ta' April 2015 li jiftaħ u jipprovdi l-amministrazzjoni ta' ċerti kwoti tat-tariffa tal-Unjoni għal-laħam taċ-ċanga ta' kwalità għolja u għal-laħam tal-majjal, il-laħam tat-tjur, il-qamħ u l-maħlut, u tipi ta' nuħħala, il-frak iebes u fdalijiet oħra

19.5.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 123/27
            
         REGOLAMENT (UE) 2015/754 TAL-PARLAMENT EWROPEW U TAL-KUNSILL
   tad-29 ta' April 2015
   li jiftaħ u jipprovdi l-amministrazzjoni ta' ċerti kwoti tat-tariffa tal-Unjoni għal-laħam taċ-ċanga ta' kwalità għolja u għal-laħam tal-majjal, il-laħam tat-tjur, il-qamħ u l-maħlut, u tipi ta' nuħħala, il-frak iebes u fdalijiet oħra
   (Kodifikazzjoni)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw t-Trattat dwar il-Funzjonament tal-Unjoni Ewropea, u b'mod partikolari l-Artikolu 207(2) tiegħu,
   Wara li kkunsidraw il-proposta tal-Kummissjoni Ewropea,
   Wara li l-abbozz tal-att leġiżlattiv intbagħat lill-parlamenti nazzjonali,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Filwaqt li jaġixxu skont il-proċedura leġiżlattiva ordinarja (2),
   Billi:
   
               (1)
            
            
               Ir-Regolament tal-Kunsill (KE) Nru 774/94 (3) ġie emendat kemm-il darba b'mod sostanzjali (4). Għal iktar ċarezza u razzjonalità, l-imsemmi Regolament għandu jiġi kkodifikat.
            
         
               (2)
            
            
               L-Unjoni nnegozjat konċessjonijiet tat-tariffa skont Artikolu XXVIII tal-Ftehim Ġenerali dwar it-Tariffi u l-Kummerċ (GATT) u skont il-laqgħa ta' negozjati multilaterali fl-Urugwaj. Dawk in-negozjati wasslu għal ftehimiet li ġew approvati bid-Deċiżjoni tal-Kunsill 94/87/KE (5) u bid-Deċiżjoni tal-Kunsill 94/800/KE (6).
            
         
               (3)
            
            
               Dawk il-ftehimiet jipprovdu għall-ftuħ taħt ċerti kondizzjonijiet, tal-kwoti annwali tat-tariffa għal-laħam taċ-ċanga ta' kwalità għolja li jidħol fil-kodiċijiet tan-NM 0201 30 00, 0202 30 90, 0206 10 95 u 0206 29 91, għal-laħam tal-majjal li jidħol fil-kodiċijiet tan-NM 0203 19 13 u 0203 29 15, għal-laħam tat-tjur li jidħol fil-kodiċijiet tan-NM 0207 14 10, 0207 14 50, 0207 14 70, 0207 27 10, 0207 27 20 u 0207 27 80, għall-qamħ u l-maħlut li jidħlu fil-kodiċijiet tan-NM 1001 11 00, 1001 19 00 u 1001 99 00, u għal tipi ta' nuħħala, frak iebes u fdalijiet oħra li jidħlu fil-kodiċijiet tan-NM 2302 30 10, 2302 30 90, 2302 40 10 u 2302 40 90.
            
         
               (4)
            
            
               Dawk il-ftehimiet ikopru perjodu taż-żmien mhux stabbilit. Fl-interessi tar-razzjonalizzazzjoni u tal-effiċjenza, il-kwoti għandhom għalhekk jinfetħu fuq bażi multiannwali.
            
         
               (5)
            
            
               Tista' tiġi ppruvata approprjata sistema li tiggarantixxi n-natura, il-provenjenza u l-oriġini tal-prodotti. Għal dak il-għan, l-importazzjonijiet ġewwa l-qafas tal-konċessjonijiet tat-tariffa kif miftehma għandhom ikunu soġġetti, meta xieraq, għall-preżentazzjoni ta' ċertifikat ta' awtentiċità.
            
         
               (6)
            
            
               Jista' jkun approprjat illi dawk l-importazzjonijiet jiġu mifruxa għal matul is-sena kollha fuq il-bażi tal-ħtiġiet tas-suq tal-Unjoni. Għal dak il-għan, tista' tiġi ppruvata approprjata sistema sabiex jintużaw għal kollox il-kwoti msejsa fuq il-preżentazzjoni ta' liċenzja tal-importazzjoni.
            
         
               (7)
            
            
               Biex jiġu ssupplimentati jew emendati ċerti elementi mhux essenzjali ta' dan ir-Regolament, is-setgħa li jiġu adottati atti skont l-Artikolu 290 tat-Trattat għandha tiġi ddelegata lill-Kummissjoni fir-rigward tal-adozzjoni ta' emendi għal dan ir-Regolament, fil-każ li jiġu aġġustati l-volumi u l-kondizzjonijiet tal-arranġamenti tal-kwota, b'mod partikolari b'riżultat ta' Deċiżjoni tal-Kunsill li tikkonkludiftehim ma' pajjiż terz individwali jew aktar. Huwa ta' importanza partikolari li l-Kummissjoni jkollha konsultazzjonijiet xierqa matul il-ħidma preparatorja tagħha, inklużi dawk fil-livell tal-esperti. Il-Kummissjoni, meta tkun qiegħda tipprepara u tfassal atti delegati, għandha tiżgura trasmissjoni simultanja, f'waqtha u adatta tad-dokumenti rilevanti lill-Parlament Ewropew u lill-Kunsill.
            
         
               (8)
            
            
               Biex ikunu żgurati kondizzjonijiet uniformi għall-implimentazzjoni ta' dan ir-Regolament fir-rigward tar-regoli meħtieġa għall-amministrazzjoni tal-arranġamenti tal-kwota msemmija f'dan ir-Regolament, għandhom jingħataw setgħat ta' implimentazzjoni lill-Kummissjoni. Dawk is-setgħat għandhom jiġu eżerċitati skont ir-Regolament (UE) Nru 182/2011 tal-Parlament Ewropew u tal-Kunsill (7),
            
         ADOTTAW DAN IR-REGOLAMENT:
   Artikolu 1
   Kwota annwali tat-tariffa tal-Unjoni ta' total ta' 20 000 tunnellata, imfissra fil-piż tal-prodott, hija b'dan miftuħa għal ċanga ta' kwalità għolja friska, mkessħa jew friżata koperta bil-kodiċijiet NM 0201 u 0202 u għall-prodotti koperti bil-kodiċijiet tan-NM 0206 10 95 u 0206 29 91.
   Id-dazju tat-Tariffa Komuni Doganali applikabbli għal dik il-kwota għandha tkun ta' 20 %.
   Artikolu 2
   Kwota annwali tat-tariffa tal-Unjoni ta' total ta' 7 000 tunnellata hija miftuħa għall-majjal frisk, mkessaħ jew friżat kopert bil-kodiċijiet NM 0203 19 13 u 0203 29 15.
   Id-dazju tat-Tariffa Komuni Doganali applikabbli għal dik il-kwota għandha tkun ta' 0 %.
   Artikolu 3
   Kwota annwali tat-tariffa tal-Unjoni ta' total ta' 15 500 tunnellata hija miftuħa għall-laħam tat-tjur frisk kopert bil-kodiċijiet NM 0207 14 10, 0207 14 50 u 0207 14 70.
   Id-dazju tat-Tariffa Komuni Doganali applikabbli għal dik il-kwota għandha tkun ta' 0 %.
   Artikolu 4
   Kwota annwali tat-tariffa tal-Unjoni ta' total ta' 2 500 tunnellata hija miftuħa għall-laħam tad-dundjan kopert bil-kodiċijiet NM 0207 27 10, 0207 27 20 u 0207 27 80.
   Id-dazju tat-Tariffa Komuni Doganali applikabbli għal dik il-kwota għandha tkun ta' 0 %.
   Artikolu 5
   Kwota annwali tat-tariffa tal-Unjoni ta' total ta' 300 000 tunnellata hija miftuħa għall-qamħ ta' kwalità koperti bil-kodiċijiet NM 1001 11 00, 1001 19 00 u 1001 99 00.
   Id-dazju tat-Tariffa Komuni Doganali applikabbli għal dik il-kwota għandha tkun ta' 0 %.
   Artikolu 6
   Kwota annwali tat-tariffa tal-Unjoni ta' total ta' 475 000 tunnellata hija miftuħa għal nuħħala, sharps u fdalijiet ta' qamħ u ċereali li mhumhiex qamħirrum u ross koperti bil-kodiċijiet NM 2302 30 10, 2302 30 90, 2302 40 10 u 2302 40 90.
   Id-dazju tat-Tariffa Komuni Doganali applikabbli għal dik il-kwota għandha tkun EUR 30,60 kull tunnellata fil-każ ta' prodotti koperti bil-kodiċjiet NM 2302 30 10 u 2302 40 10 u EUR 62,25 kull tunnellata fil-każ ta' prodotti koperti bil-kodiċijiet NM 2302 30 90 u 2302 40 90.
   Artikolu 7
   Sabiex ikun hemm konformità mal-impenji internazzjonali u fejn il-volumi u l-kondizzjonijiet oħra tal-arranġamenti tal-kwota msemmija f'dan ir-Regolament jiġu aġġustati mill-Parlament Ewropew u mill-Kunsill jew mill-Kunsill, b'mod partikolari b'Deċiżjoni tal-Kunsill li jiġi konkluż ftehim ma' pajjiż terz jew aktar, il-Kummissjoni hija b'dan mogħtija s-setgħa li tadotta atti delegati f'konformità mal-Artikolu 9 fir-rigward tal-emendi li jirriżultaw meħtieġa għal dan ir-Regolament.
   Artikolu 8
   Il-Kummissjoni għandha, permezz ta' atti ta' implimentazzjoni, tadotta regoli meħtieġa għall-amministrazzjoni tal-arranġamenti tal-kwota msemmija f'dan ir-Regolament u, skont kif ikun meħtieġ, tistipula dispożizzjonijiet:
   
               (a)
            
            
               li jiggarantixxu n-natura, il-provenjenza u l-oriġini tal-prodott rilevanti;
            
         
               (b)
            
            
               marbuta mar-rikonoxximent tad-dokument li jippermetti li jiġu vverifikati l-garanziji msemmija fil-punt (a); u
            
         
               (c)
            
            
               dwar il-ħruġ tal-liċenzji ta' importazzjoni u l-perjodu tal-validità tagħhom.
            
         Dawk l-atti ta' implimentazzjoni għandhom jiġu adottati f'konformità mal-proċedura ta' eżami msemmija fl-Artikolu 10(2).
   Artikolu 9
   1.   Is-setgħa ta' adozzjoni ta' atti delegati hija mogħtija lill-Kummissjoni soġġett għall-kondizzjonijiet stabbiliti f'dan l-Artikolu.
   2.   Is-setgħa ta' adozzjoni ta' atti delegati msemmija fl-Artikolu 7 hija mogħtija lill-Kummissjoni għal perijodu ta' ħames snin mid-9 ta' April 2014. Il-Kummissjoni għandha tfassal rapport fir-rigward tad-delega tas-setgħa mhux aktar tard minn disa' xhur qabel it-tmiem tal-perijodu ta' ħames snin. Id-delega ta' setgħa għandha tiġi estiża awtomatikament għal perjodi ta' żmien identiċi, ħlief jekk il-Parlament Ewropew jew il-Kunsill joġġezzjona għal tali estensjoni mhux aktar tard minn tliet xhur qabel it-tmiem ta' kull perijodu.
   3.   Id-delega tas-setgħa msemmija fl-Artikolu 7 tista' tiġi rrevokata fi kwalunkwe mument mill-Parlament Ewropew jew mill-Kunsill. Deċiżjoni ta' revoka għandha ttemm id-delega tas-setgħa speċifikata f'dik id-Deċiżjoni. Hija għandha ssir effettiva fil-jum ta' wara l-pubblikazzjoni tad-deċiżjoni f'Il-Ġurnal Uffiċjali tal-Unjoni Ewropea jew f'data aktar tard speċifikata hemmhekk. Ma għandhiex taffettwa l-validità ta' atti delegati diġà fis-seħħ.
   4.   Hekk kif tadotta att delegat, il-Kummissjoni għandha tinnotifikah b'mod simultanju lill-Parlament Ewropew u lill-Kunsill.
   5.   Att delegat adottat skont l-Artikolu 7 għandu jidħol fis-seħħ biss jekk ma jkunx hemm oġġezzjoni mill-Parlament Ewropew jew mill-Kunsill fi żmien xahrejn min-notifika ta' dak l-att lill-Parlament Ewropew u lill-Kunsill jew jekk, qabel l-iskadenza ta' dak il-perijodu, il-Parlament Ewropew u l-Kunsill ikunu t-tnejn infurmaw lill-Kummissjoni li mhux ser joġġezzjonaw. Dak il-perjodu għandu jiġi estiż b'xahrejn b'inizjattiva tal-Parlament Ewropew jew tal-Kunsill.
   Artikolu 10
   1.   Il-Kummissjoni għandha tkun assistita mill-Kumitat għall-Organizzazzjoni Komuni tas-Swieq Agrikoli stabbilit bl-Artikolu 229 tar-Regolament (UE) Nru 1308/2013 tal-Parlament Ewropew u tal-Kunsill (8). Dak il-Kumitat għandu jkun kumitat fis-sens tar-Regolament (UE) Nru 182/2011.
   2.   Fejn issir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011.
   3.   Fejn l-opinjoni tal-Kumitat għandha tinkiseb bi proċedura bil-miktub, dik il-proċedura għandha tintemm mingħajr riżultat meta, fil-limitu ta' żmien għall-għoti tal-opinjoni, il-president tal-kumitat jiddeċiedi hekk, jew mill-inqas kwart tal-membri tal-Kumitat jitolbu hekk.
   Artikolu 11
   Ir-Regolament (KE) Nru 774/94 huwa mħassar.
   Referenzi għar-Regolament li ġie mħassar għandhom jinftiehmu bħala referenzi għal dan ir-Regolament u għandhom jinqraw skont it-tabella ta' korrelazzjoni fl-Anness II.
   Artikolu 12
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Strasburgu, id-29 ta' April 2015.
      
         
            Għall-Parlament Ewropew
         
         
            Il-President
         
         M. SCHULZ
      
      
         
            Għall-Kunsill
         
         
            Il-President
         
         Z. KALNIŅA-LUKAŠEVICA
      
   
   
      (1)  Opinjoni tal-10 ta' Diċembru 2014 (għadha ma ġietx ippubblikata fil-Ġurnal Uffiċjali).
   
      (2)  Pożizzjoni tal-Parlament Ewropew tal-11 ta' Marzu 2015 (għadha ma ġietx ippubblikata fil-Ġurnal Uffiċjali) u d-deċiżjoni tal-Kunsill tal-20 ta' April 2015.
   
      (3)  Regolament tal-Kunsill (KE) Nru 774/94 tad-29 ta' Marzu 1994 li jiftaħ u jipprovdi l-amministrazzjoni ta' ċerti kwoti tat-tariffa Komunitarja għal-laħam taċ-ċanga ta' kwalità għolja u għal-laħam tal-majjal, il-laħam tat-tjur, il-qamħ u l-maħlut, u tipi ta' nuħħala, il-frak iebes u fdalijiet oħra (ĠU L 91, 8.4.1994, p. 1).
   
      (4)  Ara l-Anness I.
   
      (5)  Deċiżjoni tal-Kunsill 94/87/KE tal-20 ta' Diċembru 1993 dwar il-konklużjoni ta' Ftehim fil-forma ta' Minuti Miftehmin dwar ċerti żerriegħa taż-żejt bejn il-Komunità Ewropea u l-Arġentina, il-Brażil, il-Kanada, il-Polonja, l-Iżvezja u l-Urugwaj, rispettivament, skont l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) (ĠU L 47, 18.2.1994, p. 1).
   
      (6)  Id-Deċiżjoni tal-Kunsill 94/800/KE tat-22 ta' Diċembru 1994 dwar il-konklużjoin f'isem il-Komunità Ewropea, fejn għandhom x'jaqsmu affarijiet fil-kompetenza tagħha, fuq il-ftehim milħuq fil-Laqgħa ta' negozjati multilaterali fl-Urugwaj (1986-1994) (ĠU L 336, 23.12.1994, p. 1).
   
      (7)  Regolament (UE) Nru 182/2011 tal-Parlament Ewropew u tal-Kunsill tas-16 ta' Frar 2011 li jistabbilixxi r-regoli u l-prinċipji ġenerali dwar il-modalitajiet ta' kontroll mill-Istati Membri tal-eżerċizzju mill-Kummissjoni tas-setgħat ta' implimentazzjoni (ĠU L 55, 28.2.2011, p. 13).
   
      (8)  Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).
   
      ANNESS I
      
         Regolament imħassar flimkien ma' lista tal-emendi suċċessivi għalih
      
      
                   
               
               
                  Regolament tal-Kunsill (KE) Nru 774/94
                  (ĠU L 91, 8.4.1994, p. 1)
               
            
                   
               
               
                  Ir-Regolamenti tal-Kummissjoni (KE) Nru 2198/95
                  (ĠU L 221, 19.9.1995, p. 3)
               
            
                   
               
               
                  Regolament (UE) Nru 252/2014 tal-Parlament Ewropew u tal-Kunsill
                  (ĠU L 84, 20.3.2014, p. 35)
               
            
   
      ANNESS II
      
         Tabella ta' Korrelazzjoni
      
      
                  Regolament (KE) Nru 774/94
               
               
                  Dan ir-Regolament
               
            
                  Artikolu 1(1)
               
               
                  Artikolu 1, l-ewwel paragrafu
               
            
                  Artikolu 1(2)
               
               
                  Artikolu 1, it-tieni paragrafu
               
            
                  Artikolu 2(1)
               
               
                  Artikolu 2, l-ewwel paragrafu
               
            
                  Artikolu 2(2)
               
               
                  Artikolu 2, it-tieni paragrafu
               
            
                  Artikolu 3(1)
               
               
                  Artikolu 3, l-ewwel paragrafu
               
            
                  Artikolu 3(2)
               
               
                  Artikolu 3, it-tieni paragrafu
               
            
                  Artikolu 4(1)
               
               
                  Artikolu 4, l-ewwel paragrafu
               
            
                  Artikolu 4(2)
               
               
                  Artikolu 4, it-tieni paragrafu
               
            
                  Artikolu 5(1)
               
               
                  Artikolu 5, l-ewwel paragrafu
               
            
                  Artikolu 5(2)
               
               
                  Artikolu 5, it-tieni paragrafu
               
            
                  Artikolu 6(1)
               
               
                  Artikolu 6, l-ewwel paragrafu
               
            
                  Artikolu 6(2)
               
               
                  Artikolu 6, it-tieni paragrafu
               
            
                  Artikolu 7
               
               
                  Artikolu 8
               
            
                  Artikolu 8
               
               
                  Artikolu 7
               
            
                  Artikolu 8a
               
               
                  Artikolu 9
               
            
                  Artikolu 8b
               
               
                  Artikolu 10
               
            
                  Artikolu 9
               
               
                  —
               
            
                  Artikolu 10
               
               
                  Artikolu 12
               
            
                  —
               
               
                  Artikolu 11
               
            
                  —
               
               
                  Anness I
               
            
                  —
               
               
                  Anness II